Estava tan tranquil conversant amb un membre de "Ciudadanos de Cataluña", sense coincidir amb ell en quasi res però conversant-hi com amb qualsevol persona. Avui m'he despertat i he trobat que els seus missatges s'han convertit en punts negres i a sota un missatge que li han enviat que hi deia que segons les normes no es podia parlar en espanyol (realment estava parlant en espanyol). Això vol dir que l'heu silenciat? És igual si parla en espanyol o no!, és una realitat, i nosaltres encara tenim sort que la majoria d'espanyols no es poden ficar en aquest fórum perquè no saben el català (nosaltres, en canvi, ens posem als seus perquè coneixem la seva llenga). L'únic que esteu fent és recolzant la seva teoria que s'estan silenciant als espanyols que viuen a la comunitat autònoma de Catalunya (silenciarieu a un que parlés en norueg en aquests fórums?). Trobo que heu actuat tant malament com els fórums del PP o "Periodista digital". 
Què hi ha del dret a viure plenament en català? Pots negar-me aquest dret (tens al darrere el dret de conquesta). Jo mai et negaré el dret a viure plenament en castellà (a Castella) o en nouruec (a Noruega). Però, almenys, si em negues el dret a viure plenament en català, deixa'm un racó, per petit que siga, on ho puga fer. 
Els drets propis sempre van aparellats amb obligacions alienes. Per exemple, el dret a la vida vol dir en realitat que els altres tenim la obligació de no matar-te. Aquesta és una obligació raonable. Hi ha suposats drets més enganyosos: per exemple, el dret a una feina o un habitatge digne. Vol dir que els altres tenen l'obligació de donar-te una feina o un habitatge dignes? Em sembla que la cosa no funciona així. De manera semblant, em sembla que el "dret a viure en català" vol dir que els altres no poden (o no haurien de poder) obligar-te a parlar cap altra llengua que no sigui el català. Però no vol dir que els altres estiguin obligats a parlar-te en català (excepte si són funcionaris o depenents, potser). És un tema molt interessant i no tan obvi com sembla a primera vista. Ara, ja ho he dit: em sembla raonable que les normes del xat no permetin escriure-hi en castellà. 
Clar, per això el "Ciudadano" parla castellà per una obligació aliena que jo he de respectar i a causa de la qual no puc gaudir de la meva llengua ni tan sols en un forum ideat entre altres coses per això. Tens alguna altra roda de molí per fer-me engolir? Aquesta ha estat "prova no superada" 
Has llegit la meva última frase? Perquè tothom es posa tan agressiu quan es toca aquest tema? És tabú, potser? 
- He llegit la teva frase després d'escriure la resposta, ja que abans no hi era. - Et plantejo un dret i el tractes d'enganyós, cosa que no corregeix cap última frase - El tema no és tabú. És que el problema dels catalans és que al final sempre relativitzem allò que és important per nosaltres i maximitzem allò que els demés, ni tan sols necessiten. Quan un català fa això, a Castella se senten molts riures i a Catalunya molts renecs 
Ho mantinc: és un dret enganyós, i t'he exposat las raons per las quals ho penso. Si les vols rebatre amb arguments, els llegiré amb molt de gust. Si no, no esperis que em retracti. I resta tranquil, no sóc català. 
No espero que et retractes de res. Els qui defenseu el dominacionisme i el dret de conquesta, considereu que els drets dels catalans són banals, obviables o enganyosos. I no resto tranquil. Tu potser no ets català. Però en Mas ho és i està amb tu. 
Jo no defenso el "dominacionisme" ni el dret de conquesta. Crec que la meva manera de pensar és molt diferent de la d'en Mas. Però si vius més feliç creient que tot és blanc o negre, que tots els que no pensem exactament com tu som els teus enemics i pensem igual entre nosaltres, endavant. Jo ja estic cansat. 
El que cansa és que els demés diguen que penses que tot és blanc o negre perquè no penses com ells. El dret a viure plenament en català pot incloure perfectament dominar 4 idiomes i practicar-los sovint. I al mateix temps no acceptar que et vinguen amb què algú amb intencions colonials/invasores escriga en castellà no per res, sinó per provocar, com en aquest cas. És perfectament compatible. 
No dic que pensis que tot és blanc o negre perquè no pensis com jo, sinó perquè fas presuposicions injustificades sobre la meva manera de pensar. És diferent. I ja t'he dit que em sembla bé que al xat no estigui permés escriure en llengües que no siguin el català, però això no té res a veure amb els teus "drets" sinó amb les normes establertes pels administradors. Salut.